# Lektionsplan for skolebridge:

# *Lektion1: Stik uden trumf:*

**1: Hvad går bridge ud på?:** Et kortspil hvor man bruger et spil kort med 52 (uden jokere). 13 spar, 13

hjerter, 13 ruder og 13 klør. Hver spiller får 13 kort. Et makkerspil, hvor man sidder 4 ved et bord. Man

er **faste** makkere to og to. Nord & syd spiller mod øst & vest. Det gælder om at få flest stik (stik giver

point), og om at **”slå”** modstanderne.

**2: Introduktion af kortene:** Spar, hjerter, ruder & klør (her er det en god idé at have store kort, man

kan vise til eleverne) 13 i hver farve, hvor 2’eren er lavest og esset højst.

**3: Hvad er en spilfører:** Er den spiller, der skal styre spillet for sit makkerpar. Spilførers makker kaldes

bordet. Spilleren til venstre for spilfører spiller ud til det første stik. Derefter lægger bordet sine kort

ned, så alle kan se dem. Spilfører bestemmer hvilke kort der skal spilles – både fra bordet og fra egen

hånd.

**4: Hvad er et stik?:** Et stik består af et kort fra hver spiller, som spilles til efter tur. Man skal spille et kort i

den farve der er spillet ud, (med uret rundt) og det højeste kort vinder stikket. Når et stik er spillet,

vendes kortene så de markerer hvilket makkerpar, der har vundet stikket (vis det med store kort). Den

spiller der har vundet stikket, spiller ud til næste stik. Der spilles indtil alle 13 stik er fordelt, mellem de

to makkerpar.

**5: Der øves i at spille og tage stik:** Det er **vigtigt** at have konkurrence momentet med – tegn det antal

firkantede felter på tavlen, som svarer til antal borde og spil. Her skal eleverne skrive det antal stik

de får, i det pågældende spil. Eleverne spiller 2 – 4 spil (uden trumf). **Vigtigt ikke at fortælle om trumf**

**endnu.**

**6: Evaluering af spil og spilføring:** Sammenlign resultaterne på tavlen – og prøv og forklare hvorfor, der

er nogle der får flere stik, end andre. (sørg for at tage et billede af resultaterne, så du kan gå videre

næste gang).

# *Sammenfatning:*

* Man spiller sammen med en fast makker
* Det gælder om at tage så mange stik som muligt, sammen med sin makker
* Der er 4 farver i bridge, esset er størst og 2’eren er mindst
* Spilfører styrer spillet for sit makkerpar
* Spilførers makker – BORDET – lægger sine kort på bordet
* Det største kort i den farve der er spillet ud, vinder stikket
* Der skal bekendes, spille et kort til i samme farve der er spillet ud, hvis man kan